N7 in Kaapstad in chaos gedompel na gewelddadige aksies deur onwettige inwoners | DieKaap.com
Wes-Kaap se “E-Tol” maak nou plek vir provinsiale brandstofheffing » Weeeweeeewyut21's Kik Usernames Profile
Kik Username for Weeeweeeewyut21
You must be logged in to view kik username for Weeeweeeewyut21.
Weeeweeeewyut21 is 20 years old. Suid Afrikaanse Nuus Thread - Page 198 - Stormfront
Page 198 of 226 « First < 98 148 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 > Last »
06-26-2008, 04:35 AM #1971
Skote op M2; duisende motoriste lank vasgekeer
In ’n skietgeveg op die M2-hoofweg in Johannesburg tussen metropolisielede en lede van die Suid-Afrikaanse Polisiediens (SAPD) het rubberkoeëls motoriste se motors beskadig en van hulle het vreesbevange agter hul motors weggekruip.
Die metropolisielede het die hoofweg by die Rissikstraat-afrit van omstreeks 16:00 tot 19:00 met hul ampsmotors afgesper omdat hul onderhandelinge met die Johannesburgse stadsraad oor salarisse nie na hul sin verloop het nie.
Die SAPD het begin skiet nadat die metropolisielede geweier het om die pad weer oop te maak. Duisende mense wat in die spitsverkeer op pad huis toe was, is ure lank in hul motors op die M2-oos en -wes, sowel as op die M1-noord en -suid, vasgekeer.
Verskeie strate in die Johannesburgse middestad is ook deur metropolisielede afgesper. Hulle het hul motors se sirenes die hele tyd laat loei en die ligte laat flikker.
Metropolisielede onder leiding van mnr. Vincent Vena, organiseerder van die vakbond vir munisipale werkers (Samwu), het omstreeks 16:00 besluit om die hoofweë en paaie in die middestad te versper nadat hulle vergeefs op me. Lele Sithole, direkteur van menslike hulpbronne van die Johannesburgse stadsraad, gewag het.
Hulle is ontevrede oor die hoë vlak van beweerde nepotisme in die metropolisie. Volgens hulle word sekere metropolisiebeamptes wat bevriend is met dié in gesagsposisies, bo ander bevoordeel. Nuwe werknemers kry ook glo ’n salaris ver onder die salarisvlak wat hulle behoort te verdien.
Hulle het geëis dat Lele self vir hulle antwoorde gee.
Sowat 2 000 metropolisielede het van 10:00 af by die metropolisiekantore in Villagestraat, tussen Eloff- en Lovedaystraat, vergader.
Baie motoriste was op pad huis toe, aangesien die versperring tydens spitsverkeer plaasgevind het.
SAPD-lede het omstreeks 17:00 by die toneel aangekom en geëis dat die metropolisielede hulle uit die voete maak.
Die metropolisielede het geweier. Die sowat 200 lede wat op die M2-hoofweg naby die Rissikstraat-afrit saamgetrek het, het onder meer getoi-toi en in ’n bondel op die hoofweg gesit, terwyl ander oorlogsliedjies gesing het.
Die spanning het teen 17:30 hoog begin loop toe die polisielede aan die een kant van die pad gaan staan het en die metropolisie aan die ander kant.
Toe die metropolisielede steeds weier om die hoofweg te verlaat, het die polisie met rubberkoeëls op hulle losgebrand.
Teen 18:50 het die polisie met Nyalas die metropolisielede wat op die M2-wes gestaan het, verdryf. Terselfdertyd het die verkeer weer begin vloei.
Ontstoke metropolisielede het gedreig om met skerp ammunisie terug te skiet op die polisielede. Skuiling is agter motors ingeneem wat op die hoofweg gestaan het.
Sowat die helfte van die groep metropolisielede het die hasepad op die M2-oos gekies terwyl die Nyalas hulle op die M2-wes, teen die rigting van die verkeer in, gevolg het.
Volgens Vena vergader Samwu, Cosatu en die ANC vanoggend by die ANC se kantore in Rissikstraat en daarna sal Samwu-amptenare terugvoer gee aan metropolisielede wat by die metropolisiekantore in die middestad sal saamtrek.
07-02-2008, 08:44 AM #1972
TV REEKS : "GRENSOORLOG"
Die TV reeks oor die SAW in die grensoorlog is 'n dokumentêre reeks en volgens my wete die eerste van 'n eie geskiedkundige tipe TV reeks oor die SAW in Suid Afrika. Die reeks gaan op die KykNet kanaal (DSTV) uitgesaai word en skop af op Sondag 6 Julie om 20h30 en bestaan uit 26 episodes wat weekliks gebeeldsend gaan word.
Ek versoek dat die reeks so wyd moontlik aan almal bekend gemaak word.
Aanvanklik sou die reeks 36 episodes beslaan het, maar MNet het die begroting tot 26 episodes gesny. Die hele TV produksiespan is vol hoop dat 'n opvolg reeks sal volg na openbare komentaar deur kykers ingewin is met die beeldsending van die 26 episodes.
Dankie aan alle oud-SAW lede hetsy voltydse of deeltydse mag, manlik of vroulik, wat deelgeneem het om die reeks suksesvol te voltooi. Groot dank veral aan diegene wat 'n groot bydra gemaak het, maar nie in hierdie reeks gesien gaan word nie. Daar kon net soveel in 26 episodes ingepas word. Die beeldmateriaal word egter veilig bewaar vir toekomstige doeleindes.
Kritiek op die reeks moet maar aan my adres gerig word, immers aanvaar ek volle verantwoordelikheid vir elke episode. Soos dit in die praktyk gaan, kon alle insette nie altyd deur die senior oud-SAW lede uitgeklaar word nie, en ek het die vrymoedigheid gehad om dit te klaar vir insluiting.
Die reeks is nie 'n ontleding van die geskiedenis nie en geen kommentaar in die derde persoon word in die reeks gelewer nie. Kykers word dus aan hulle eie oorgelaat wanneer dit by verklaring van ingewikkelde politieke of militêre aspekte kom.
Ek hoop en vertrou almal geniet die reeks.
07-04-2008, 06:18 AM #1973
Episode 1: KOP AAN KOP
Ons spoor die eerste Swapokader op wat ooit die grens met `n wapen
oorgesteek het. `n Verhaal ontvou rondom die eerste botsing tussen
Suid-Afrikaanse magte en insypelaars in Noord-Namibië in 1966. Van
dié wat veertig jaar gelede aan beide kante geveg het, vertel. Ons
skets die agtergrond: Harold Wilson hou sy "Winds of Change"-
toespraak. Afrika raak onafhanklik – behalwe die suide. Swapo word
uit `n trekarbeid-beweging gebore.
Episode 2: TWEE WÊRELDE
Terwyl wit Suid-Afrika apartheid teen die agtergrond van die Koue
Oorlog steun en agtienjariges diensplig sonder vrae aanvaar, dra
Radio Freedom die boodskap van die vryheidstryd na jongmense in
Namibië. Ook hulle neem die wapen op, en gaan van die platteland van
Ovambo na sneeubedekte Moskou vir opleiding. `n Guerilla-oorlog
begin. Ons skets die twee wêrelde waaruit soldate in teenoorstaande
magte in die Grensoorlog kom.
Episode 3: SPESIALE MAGTE, SPESIALE TAKE
`n Onkonvensionele oorlog vereis `n onkonvensionele reaksie.
Teenoor die guerilla-aanslag, stig die SAW `n eiesoortige
teenvoeter. Ons skets `n portret van die elite soldate wat bekend
geword het as die "recces". Die stigter van hierdie eenhede, Jan
Breytenbach, en tien ander wat nooit oor hulle werk diep in
vyandelike gebied kon praat nie, vertel.
Episode 4: DIE ROOI GEVAAR
Swapo en die MPLA is ondersteun deur Moskou. Ons stel Russiese
soldate wat in Angola geveg het, aan die woord, en kyk terselfdertyd
na die oortuiging wat in die sewentigs en tagtigs in Suid-Afrika
gegeld het dat kommunisme ons aan alle kante bedreig. Fotoboekies
het Russe as skurke gehad. Die kerk het anti-kommunistiese
literatuur gepubliseer. "Rooi Gevaar" was `n huishoudelike term.
Aan die ander kant vertel `n familie in Moskou hoe hulle oupa hier
kom veg het in die Boere-oorlog.
Episode 5: MAGSPEL IN ANGOLA
Hoe beland `n man van die Kaapse vlakte in die Kubaanse weermag in
Angola? November 1975. Angola word onafhanklik. Burgeroorlog breek
uit. Amerika, die Sowjet-Unie, Kuba en Suid-Afrika raak betrokke –
veral vir lg twee die begin van `n uitgerekte stryd. Ons kry
perspektiewe van genls. Jannie Geldenhuys en Constand Viljoen,
Amerikaanse onderhandelaar Chester Crocker, vorige Russiese president
Michael Gorbachev, oud-min. Pik Botha en Swapo se Charles
Namoloh. `n Suid-Afrikaans-geleide taakmag beweeg 3 000 km deur suid-
Angola in 33 dae. Ons sien die bloedige gevegte by die dorpie Ebo
deur die oë van soldate en bevelvoerders wat daar was.
Episode 6: BRUG 14
`n Onskuldige term soos "skoonmaak" spook vandag nog by sekere
soldate. In hierdie episode bou ingenieurs `n brug onder hewige
vuur, en honderde sterf in die Afrikason.
Episode 7: `N GEWAAGDE REDDINGSPOGING
Die guerillabeweging FNLA kry bloedneus, en 26 Suid-Afrikaanse
soldate raak gestrand by Ambrizete, baie ver van Namibië se grens en
veiligheid. Die vloot tree toe tot die bosoorlog en gaan pik hulle
op duisende kilometer noord van Kaapstad.
Episode 8: '76: DIE BEGIN VAN DIE EINDE
`n Onverwagte onttrekking uit Angola, en die begin van weerstand aan
die tuisfront. Die CIA verloor die stryd in die Amerikaanse Kongres
en die geldkrane word toegedraai. In Suid-Afrika weier iemand vir
die eerste keer om diensplig te doen.
Episode 9: 32 BATALJON
Kontroversieel, gerespekteer, bewonder, gehaat … onder `n dekmantel
van geheimhouding bly die verhaal van 32 Bataljon met sy buffelteken
een van die uniekste in die geskiedenis van die oorlog.
Episode 10: DIE GOUE UUR
`n Lewendige bom word uit `n man se borskas gesny … die dokter
vertel. In `n oorlog is kontak met die vyand onafwendbaar. Dit
beteken gewondes. In 1979 word die SA Geneeskundige Dienste die
vierde been van die weermag.
Episode 11: CASSINGA
Een van die mees omstrede aanvalle in die 23 jaar van die
Grensoorlog. Ons hoor die verhaal van alle kante, uit die mond van
mense wat daar was.
Episode 12: ONS SAL LEWE, ONS SAL STERWE
`n Moeder verloor `n seun. Een van soveel moeders, een van soveel
seuns. Hy was `n parabat, wat die gesogte valskermvlerkies met diepe
trots verower het. Ons hoor die verhaal by sy ma, en by die soldaat
in wie se arms hy gesterf het.
Episode 13: `N SPOOR IN DIE SAND
Die veldvernuf van Swapokaders en Boesmansoldate word teenoor mekaar
gestel. In die aanhoudende soeke na nuwe antwoorde op die uitdagings
wat die oorlog in die bos aan die soldate stel, word honde ingespan
teen landmyne en gesofistikeerde militêre voertuie ontwikkel. Langs
die wetenskaplikes staan `n ander vermoë: die mense wat die veld lees
soos `n boek.
Episode 14: HAKKEJAG
`n Oud-Sowjet amptenaar skets die invloei van Russiese instrukteurs
en wapentuig vir Swapo en Fapla, wat saam met Kubaanse ondersteuning
hulle vermoëns verhoog. 32 Bataljon se Portugees-sprekende Angolese
lede vertel van die hardste geveg in die eenheid se geskiedenis:
Savate. En met die bewindsaanvaarding van pres. Ronald Reagan in
die VSA, kom "linkage" - onderhandelinge oor die onttrekking van die
Kubane – op die tafel.
Episode 15: SWAAR METAAL (PROTEA 1)
Aan weerskante van die skeidslyn word swaarder en beter wapens
ingevoer en ontwikkel. Suid-Afrika beplan die grootste konvensionele
aanslag ooit in die grensoorlog teen die gekombineerde magte van
Fapla, die Kubane en Swapo.
Episode 16: YSTERVUISTE (PROTEA 2)
Soldate wat daar was, vertel van die presiese beplanning, die
dapperheid van individue en die chaos wat oorlog is. Vroue by die
huis gee `n aanduiding van hoe groot die kloof tussen die huis en die
front geword het.
Episode 17: REBELLE, WEIERAARS EN VERRAAIERS
Een wit seun kies umKhonto we Sizwe bo diensplig, word opgelei in
Oos-Duitsland en kry `n bevel om `n bom te plant. `n Ander vertel
met bitterheid en selfverwyt hoe sy grensdiens hom voor onmoontlike
keuses gestel het.
Episode 18: O, EK VERLANG NA JOU
Sonja Herholdt, André Swartz, Karin Hougaard, Ollie Viljoen en
Anneline Kriel is onder die kunstenaars en bekendes wat die grens
besoek het om die manne te vermaak. Hulle vertel.
Episode 19: BROER TEEN BROER
In Ovamboland kom broer teen broer te staan: sommige kies om in die
SAW te dien, ander veg vir Swapo. Onder wit Suidwesters woed `n
politieke stryd, onder meer oor die oopstel van geriewe vir alle
rasse. Suid-Afrika hou sy "vyfde provinsie" aan `n kort leisel vas.
Episode 20: KOEVOET
Oud-Koevoetlede praat reguit oor betaling per kop vir elke "terroris"
wat hulle geskiet het, oor liggame oor die wiel van `n Casspir
vasgemaak, en oor hulle ysingwekkende effektiwiteit.
Episode 21: ÊRENS AAN DIE GRENS
In die vroeë tagtigs is gemiddeld 30 000 troepe "êrens aan die grens", in `n reeks kampe diep in die bos, baie ver van die huis af.
Op Fort Doppies maak hulle `n leeu mak, Veenhala het Gabi die sebra,en by Calueque is `n mak krokodil bekend as die plat hond.
Episode 22: OPERASIE KERSLIG
Kom saam op `n spesmagte operasie: 16 hoogs opgeleide operateurs gaan in die bek van die vyand in om die olieraffinadery in Luanda-hawe op te blaas. Hulle verloor een van hulle makkers in `n ontploffing, maar die ander kom terug en vertel self die verhaal.
Episode 23: WAPENBROERS
Wat het gebeur toe Wynand du Toit by Cabinda gevang is? Hoekom het Unita altyd sabotasie-aksies vir hulle toegeëien, as dit Suid-Afrikaners was wat dit uitgevoer het? Hoekom het die Kubane eintlik Angola toe gekom, en wie het die koste betaal? Ons ontrafel die vrae rondom wie aan wie se kant was, en waarom.
Episode 24 : TWEE FRONTE
1985. Die townships brand. 35 000 troepe word ingestuur om die polisie te ondersteun. Grootskaalse weerstand teen diensplig ontstaan. Intussen loods Fapla `n aanslag in suidoos-Angola, wat deur die SA Lugmag afgeslaan word.
Die druk bou op, binnelands en buitelands.
Episode 25: CUITO CUANAVALE
Wat presies het in 1987 en '88 in die gevegte rondom die dorpie Cuito gebeur? Was daar `n oorwinnaar? Ons volg die gevegte week na week en maand na maand – oorkoepelend, maar ook uit die intens persoonlike oogpunt van twee soldate in die hitte van die stryd. Bloedige gevegte woed. Ingewikkelde onderhandelinge word gevoer. Wynand du Toit kom huis toe.
Episode 26: VUISVOOS
Kuba slaan `n laaste hou met `n aanval by Calueque in suidwes-Angola. Intense onderhandelinge lei na `n vredesooreenkoms. Swapo
maak `n amper fatale fout en begin `n 9-dae oorlog … maar Namibië
07-11-2008, 03:15 AM #1974
Pedofiel Van Rooyen se seun uit tronk
Flippie van Rooyen (39), seun van die pedofiel Gert van Rooyen, is verlede maand ná 16 jaar uit die tronk vrygelaat.
Me. Sarie Peens, woordvoerder van die departement van korrektiewe dienste vir die streek Limpopo, Mpumalanga en Noordwes, het gister gesê Van Rooyen is vroeër vanjaar van die Pretoria-Sentraal-gevangenis na die Zeerust- korrektiewe dienstesentrum buite Zeerust oorgeplaas, voordat hy op 26 Junie op parool vrygelaat is.
Van Rooyen het in 1991 die doodsvonnis gekry weens die moord op ’n Zimbabwiese meisie (15).
Sy vonnis is volgens Peens later in die hooggeregshof tot 25 jaar tronkstraf verminder.
Beeld het vroeër berig Van Rooyen is in 2001 tot nóg ses jaar tronkstraf gevonnis weens die “trauma en verwarring” wat sy leuens vir die ouers van die vyf vermiste meisies wat Gert van Rooyen ontvoer en vermoedelik vermoor het, veroorsaak het.
Van Rooyen is skuldig bevind op aanklag van statutêre meineed.
Hy het in 1997 onder eed gelieg en vals verklarings aan die polisie gedoen. Hy het dié vonnis gelyklopend met sy aanvanklike vonnis uitgedien.
In 2005 is Van Rooyen se vonnis met drie jaar verleng nadat daar ’n rewolwer in sy sel gevind en hy in die Pretoriase streekhof skuldig bevind is aan die besit van ’n onwettige vuurwapen en ammunisie.
07-11-2008, 03:17 AM #1975
‘Bosoorlog was noodsaaklik en die Boereoorlog was veel erger’
Bloemfontein. – Hy wil nie die trauma, post-traumatiese stres “en allerhande ander sindrome” misken nie, maar mense moet besef die Anglo-Boereoorlog was baie erger as die Bosoorlog.
So het genl. Jannie Geldenhuys, voormalige weermaghoof, vandeesweek in ’n bespreking oor die oorlog op die Volksblad-kunstefees op die kampus van die Universiteit van die Vrystaat gesê.
“Ek het baie simpatie met mense wat hul oog of ledemate verloor, of geliefdes aan die dood afgestaan het, maar mense moet die Grensoorlog in perspektief plaas.
“Daar is baie meer mense in die Boereoorlog se konsentrasiekampe dood as wat in die uitgerekte oorlog in Angola die geval was.”
Dr. Louis Bothma, skrywer van Die buffel struikel, het aan die gehoor van sowat 100 mense gesê hy ervaar dit anders.
Hy het gesê hy is as kind geïndoktrineer om te glo dat die wêreld uit twee dele bestaan – “die bose Ooste, wat Bybels verbrand en die goeie Weste, wat aan ons kant is”.
“Ons is met genadelose geweld deur ons eie mense behandel en ’n groot groep veterane ervaar vandag nog trauma oor wat in Angola gebeur het.”
Mnr. Koos Greeff (56), ’n oorlogsveteraan van Bloemfontein, het ná die bespreking gesê hy vind dit nog baie moeilik om sin te maak van sy rol in die oorlog.
“Ek het mense geskiet en daar is op my geskiet. Ek het vriende in Angola verloor.”
Hy wou by Geldenhuys weet of die oorlog die moeite werd was, waarop Geldenhuys geantwoord het dit behoort nie eens ’n debatspunt te wees nie. “Natuurlik was dit die moeite werd. Die oorlog was absoluut noodsaaklik. As dit nie vir die oorlog was nie, sou ons vandag baie slegter af gewees het.”
Geldenhuys het beklemtoon dat die Grensoorlog in die konteks van die Koue Oorlog gesien moet word.
“Die (voormalige) Sowjetunie wou van (die voormalige) Suidwes ’n klein Kuba maak,” het hy gesê.
Bothma het gesê dit is belangrik dat die veterane praat oor wat gebeur het.
“Ons het destyds dokumente geteken wat gesê het ons sal nie uitpraat nie, maar niemand het vir ons gesê wanneer ons daaroor mag begin praat nie.”
07-15-2008, 03:12 AM #1976
Huisrooftogte 'steeds te hoog', veral in gegoede woonbuurte
Altesame 1 490 Pretoriase huisgesinne is tussen April 2007 en Maart vanjaar in hul huise aangeval en beroof. Dit is vier gesinne meer as in die ooreenstemmende tyd verlede jaar.
Volgens die polisie se misdaadsyfers vir die 29 polisiekantore in Pretoria van April 2007 tot Maart vanjaar was daar 174 voorvalle van huisrooftogte in die Wierdabrug-polisiewyk – die hoogste in Pretoria. Altesame 149 huisgesinne is in Brooklyn en 143 in Garsfontein aangeval.
Rooftogte by ondernemings in Pretoria het met 12% gestyg vanaf 680 gevalle in 2006-’07 tot 161 in 2007-’08.
Huisbrake het van 16 617 tot 17 321 gestyg. Die meeste huisbrake was in die Lyttelton-polisiewyk (1 528), gevolg deur Wierdabrug (1 514), Brooklyn (1 306) en Garsfontein (1 043).
Motorkapings het egter gedaal van 1 128 na 1 054 en 30 minder mense is vermoor, wat die totaal op 541 te staan bring.
Mnr. Henri Boshoff, ontleder by die Instituut vir Sekerheidstudie (ISS), het gesê ondanks die afname in sekere misdade is daar baie werk wat nog gedoen moet word.
“Huisrooftogte is steeds te hoog. Brooklyn, Garsfontein en Wierdabrug tel onder die kantore met die hoogste misdaadsyfers,” het Boshoff gesê.
Hy het gesê daar is ook ’n groot ooreenkoms tussen plekke soos Garsfontein, Brooklyn en Sandton waar die misdaadsyfers baie hoog bly.
“Meer gegoede woonbuurte loop meer deur as ander woonbuurte,” het Boshoff gesê.
Dr. Johan Burger, ’n senior navorser by die ISS, het gesê huisrooftogte, motorkapings en rooftogte by ondernemings het ’n groot en ernstige invloed op mense se gevoel oor veiligheid.
“Meningspeilings wat ons sedert 1998 gedoen het, het getoon daar is ’n negatiewe gevoel oor veiligheid in die land.”
Ál meer mense sê ook hulle voel onveilig om ná donker in hul eie onmiddellike omgewing rond te loop, het hy gesê.
07-15-2008, 03:16 AM #1977
Ernstige voorvalle daal, maar dié woonbuurte is nou onveiliger
Ernstige misdaad in Johannesburg, asook die Oos- en Wes-Rand, het die afgelope jaar in die algemeen afgeneem.
Luidens die jongste misdaadstatistieke vir polisiekantore in dié gebiede is verskeie woonbuurte in dié gebieder egter onveiliger as ’n jaar gelede.
Dié statistieke, wat die misdaadsyfers vir die tydperk April 2006 tot Maart 2007 met die tydperk April 2007 tot Maart 2008 vergelyk, toon dat misdaad in Linden, Honeydew, Sandton en Bedfordview in Johannesburg, Krugersdorp en Roodepoort aan die Wes-Rand en Benoni, Springs en Edenvale aan die Oos-Rand toegeneem het.
Gebiede waar moord gestyg het, sluit in Edenvale (100%), Randburg (85%), Honeydew (63%) en Randfontein (85%), terwyl dit kwaai gedaal het in Linden (53%) en Krugersdorp (40%).
Kapers het hulle die afgelope jaar erg toegespits op die Oos-Rand. In Bedfordview het dít met 65%, Boksburg met 70% en Benoni met 73% gestyg.
Nog misdade wat kwaai gestyg het in veral dele van die Oos-Rand en Johannesburg sluit in diefstal, rooftogte by ondernemings, sake-inbrake en huisroof, terwyl ontvoering in veral die Wes-Rand en Johannesburg drasties toegeneem het.
Randfontein, Roodepoort, Bedfordview, Randburg en Edenvale het almal meer ontvoerings aangemeld. In Edenvale het verkragting ook met 160% gestyg.
Inwoners van Kempton Park, Primrose, Alberton, Germiston en Boksburg aan die Oos-Rand, Randfontein aan die Wes-Rand en Rosebank, Fairland en Randburg kan egter geruster wees dat hul buurte veiliger is.
Supt. Eugene Opperman, provinsiale polisiewoordvoerder, het gesê misdrywe soos moord, ontvoering en seksuele misdrywe het toegeneem omdat dit moeiliker is om te polisieer.
Hy het gesê polisielede het “baie oortyd” gewerk om sekere misdrywe te prioritiseer.
“Daar is wel nou taakspanne teen misdrywe soos kitsbankontploffings, huisroof en kaping.”
07-17-2008, 03:18 AM #1978
Prentjie van misdaad in Welkom ontvou
WELKOM. – Hoewel die meeste soorte misdaad in die stad teenoor dieselfde tyd verlede jaar ’n afname toon, is ernstige misdade soos moord en poging tot moord steeds aan die toeneem.
Die polisiediens in Welkom het die afgelope drie dae vergaderings met die gemeenskap gehou waar dié misdaadstatistieke bekend gemaak is. Mense is ook gevra om insette te lewer. Me. Puleng Motsoeneng, woordvoerder van die polisie, sê die meeste van die inwoners se klagtes het oor drinkplekke gegaan en die feit dat dit tot in die vroeë oggendure oop is. Van die voorstelle is dat ouers altyd moet weet waar hul kinders is en dat jong mense aangemoedig moet word om hulle by die gemeenskapspolisieforums aan te sluit. Wetstoepassing rondom drinkplekke gaan in Oktober vanjaar verskerp word.
Moord het in die verslagjaar 2007-’08 met sewe sake toegeneem teenoor dieselfde tydperk in 2006-’07 (van 24 sake tot 31), poging tot moord van 24 tot 27, onsedelike aanranding van 15 tot 20, kwaadwillige saakbeskadiging van 413 tot 440, veediefstal van 4 tot 10, onwettige besit van vuurwapens het met een saak toegeneem, dwelmverwante sake het van 60 opgeskiet tot 94, bestuur onder die invloed van drank of dwelms het met 62 sake toegeneem en algemene diefstal het met 138 sake toegeneem van 2 042 tot 2 140.
Motorkapings, winkeldiefstal, handelsmisdade, diefstal uit motorvoertuie, diefstal van voertuie, inbrake by ondernemings, inbrake by huise, brandstigting, roof, roof met verswarende omstandighede, aanranding, aanranding met die opset om ernstig te beseer en verkragting het alles afgeneem.
As Welkom met die res van die Vrystaat vergelyk word, is dié polisiekantoor sewende op die lys vir inbrake by huise, agtste op die lys vir rooftogte by ondernemings, twaalfde vir vragmotorkapings en derde vir algemene rooftogte.
Motsoeneng sê inwoners met enige voorstelle om die polisie te help om misdaad te voorkom kan met die stasiekommissaris gaan praat of voorstelle in die voorstelle-posbus by die polisiekantoor gaan ingooi.
07-20-2008, 02:49 AM #1979
Buchan lok 70 000
So iets het Loftus nog nie beleef nie: meer as 70 000 mense wat “amen!” uitroep.
Die grootste skare in dié beroemde sportstadion se bestaan het gistermiddag op Loftus Versfeld in Pretoria na die prediker en boer Angus Buchan geluister.
Oud en jonk, mans, vroue en kinders het reeds van tienuur af by die hekke begin instroom vir die Loftus vir Jesus-byeenkoms.
Teen die tyd dat Buchan gepraat het, het minstens 15 000 mense die staanplek op die veld van hoek tot kant volgepak. Net enkele losiesitplekke op die paviljoene was oop.
Buchan het die rekordskare opgeroep “om te glo, hul sondes te bely, op te hou sondig en mekaar te vergewe”.
Pleks van rugbykrete het die stadion gister weergalm met “halleluja!” en “amen!”.
Duisende pare hande het die lug opgegaan en duisende liggame het saamgewieg terwyl Juanita du Plessis Lig jou hande na bo gesing het .
Daar was nie Bok-, Bulls- of ander rugbyvlae nie, maar vlae in verskillende kleure met die woord “Jesus” op is rondgeswaai.
Waar Loftusgangers gewoonlik Die Blou Bul sing, het die skare gister Dis alles oor U uit volle bors gesing.
“Ons is in vir ’n belewenis vandag,” het ’n man opgemerk toe hy die stadion binnestap.
Met die sing van die Onse Vader was die atmosfeer gewyd en gedemp. Maar daarna het dit juigend geword terwyl mense hande geklap en gefluit het.
Buchan se Mighty Men-saamtrek vroeër vanjaar op sy plaas buite Greytown het 60 000 mans gelok.
Gister het mans en vroue, 99% van hulle wit, sy aan sy na hom geluister.
“Sonder geloof gaan ons die paal nie haal nie. Deur Christus is alles moontlik. Die toekoms van Suid-Afrika is in die hande van gelowiges,” het Buchan gesê.
Hy het ook gesê die grootste sonde is ongeloof.
Hy het mense gevra om ’n nuwe blaadjie om te slaan.
“Die ou mens is krities en praat negatief van ons land. Party mense is so negatief dat die duiwel nie eens hoef te werk nie.”
Buchan het die grootte van die skare as ’n wonderwerk beskryf en dit as “histories” bestempel.
“Hier is vandag genoeg mense om die nasie te verander.”
Hy het mense gevra om mekaar te vergewe en het veral ouer mense gevra om die verlede agter te laat.
Soos gewoonlik het dié Skot van KwaZulu-Natal, wat ook Zoeloe praat, klem gelê op die belangrikheid van die gesin.
Hy het mans wat buite-egtelike verhoudings het en ongetroudes wat seks hvoor die huwelik het gevra om op te hou daarmee.
En mense wat van die staat steel, het hy diewe genoem.
Verder het hy gesê as jou televisie jou tot pornografie verlei, moet jy dit stukkend gooi.
Aan die einde van sy optrede het hy mense gevra om hulle daartoe te verbind om hul lewe te verander.
Me. Helena Boshoff, wat sedert 1983 in ’n rolstoel is ná ’n motorongeluk, het die gebeure saam met ander gestremdes in ’n spe-siale deel voor op die veld beleef.
“Dit is só lekker om die Here saam met so baie mense te aanbid,” het sy gesê. Sy meen Buchan het spesiale seën van die Here ontvang om die Woord na mense te bring.
Mnr. Altus Venter van Delmas het gesê: “Ons is hier om te kom huil en nader aan die Here te kom. Mense probeer om goed self op te los, maar sien nou ons kan nie; dit werk beter om dit deur die Here te doen,” het Venter gesê.
07-23-2008, 09:02 AM #1980
Kitsbanke opgeblaas, wag en hond ontvoer
Tot agt gewapende rowers het twee kitsbanke by die Irene Village-winkelsentrum Woensdagoggend omstreeks 2:55 opgeblaas en beroof.
In die proses het hulle op een veiligheidswag losgebrand en 'n ander een en sy waghond ontvoer toe hulle laat spaander het.
Die wag en sy hond is in die kattebak van die motor gedwing, maar later in Vorna Valley in Midrand langs die pad afgelaai.